CELEX: 32011D0733
Language: mt
Date: 2011-11-08 00:00:00
Title: 2011/733/: Deċiżjoni tal-Kunsill tat- 8 ta’ Novembru 2011 dwar il-konklużjoni ta’ Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea u erba’ ftehimiet relatati

12.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 294/4
            
         DEĊIŻJONI TAL-KUNSILL
   tat-8 ta’ Novembru 2011
   dwar il-konklużjoni ta’ Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea u erba’ ftehimiet relatati
   (2011/733/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217, flimkien mal-Artikolu 218(6)(a)(i) u t-tieni subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:
   
               (1)
            
            
               Il-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea u erba’ ftehimiet relatati ġew iffirmati, f’isem il-Komunità Ewropea, fil-25 ta’ Lulju 2007 skont id-Deċiżjoni tal-Kunsill 2007/566/KE (2), soġġetti għall-konklużjoni tagħhom.
            
         
               (2)
            
            
               Bħala konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea issostitwiet u ssuċċediet il-Komunità Ewropea.
            
         
               (3)
            
            
               Dawk il-ftehimiet għandhom jiġu approvati,
            
         ADOTTAT DIN ID-DEĊIŻJONI:
   Artikolu 1
   Il-ftehimiet (3) li ġejjin huma b’dan approvati f’isem l-Unjoni Ewropea:
   
               —
            
            
               Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea,
            
         
               —
            
            
               Ftehim fil-forma ta’ Skambju ta’ Ittri bejn il-Komunità Ewropea u r-Renju tan-Norveġja dwar Programm ta’ Kooperazzjoni għat-Tkabbir Ekonomiku u l-Iżvilupp Sostenibbli fil-Bulgarija,
            
         
               —
            
            
               Ftehim fil-forma ta’ Skambju ta’ Ittri bejn il-Komunità Ewropea u Renju tan-Norveġja dwar Programm ta’ Kooperazzjoni għat-Tkabbir Ekonomiku u l-Iżvilupp Sostenibbli fir-Rumanija,
            
         
               —
            
            
               Protokoll Addizzjonali għall-Ftehim bejn il-Komunità Ekonomika Ewropea u l-Iżlanda wara l-adeżjoni tal-Repubblika tal-Bulgarija u r-Rumanija mal-Unjoni Ewropea, kif ukoll
            
         
               —
            
            
               Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tal-Repubblika tal-Bulgarija u r-Rumanija mal-Unjoni Ewropea.
            
         Artikolu 2
   Il-President tal-Kunsill huwa b’dan awtorizzat jaħtar il-persuna (persuni) bis-setgħa li tiddepożita f’isem l-Unjoni l-att ta’ approvazzjoni li jipprovdi għalih kull wieħed mill-ftehimiet, sabiex ikun espress il-kunsens tal-Unjoni li tintrabat (4)
   
   Artikolu 3
   Il-President tal-Kunsill għandu, f’isem l-Unjoni, jagħmel in-notifika li ġejja:
   
      “Bħala konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u ssuċċediet il-Komunità Ewropea u minn dik id-data teżerċità d-drittijiet kollha u tassumi l-obbligi kollha tal-Komunità Ewropea. Għalhekk, referenzi ‘għall-Komunità Ewropea’ fit-test tal-Ftehimiet għandhom, fejn adatt, jinqraw bħala ‘l-Unjoni Ewropea’.”.
   
   Artikolu 4
   Din id-Deċiżjoni tidħol fis-seħħ fil-jum wara dak tal-adozzjoni tagħha.
   
      Magħmul fi Brussell, it-8 ta’ Novembru 2011.
      
         
            Għall-Kunsill
         
         
            Il-President
         
         J. VINCENT-ROSTOWSKI
      
   
   
      (1)  Il-Parlament Ewropew ta l-approvazzjoni tiegħu għall-konklużjoni tal-Ftehim fit-13 ta’ Novembru 2007 (ĠU 282E, 6.11.2008, p. 92) u kkonferma l-pożizzjoni tiegħu fir-Riżoluzzjoni tiegħu tal-5 ta’ Mejju 2010 dwar il-konsegwenzi tad-dħul fis-seħħ tat-Trattat ta’ Lisbona fuq il-proċeduri interistituzzjonali ta’ teħid ta’ deċiżjonijiet li għadejjin bħalissa (ĠU C 81E, 15.3.2011, p. 1).
   
      (2)  ĠU L 221, 25.8.2007, p. 1.
   
      (3)  Il-Fthemiet ġew ippublikati fil-ĠU L 221, 25.8.2007 flimkien mad-Deċiżjoni mal-iffirmar.
   
      (4)  Id-data tad-dħul fis-seħħ tal-ftehimiet għandha tiġi ippublikata f’Il-Ġurnal Uffiċjali tal-UnjoniEwropea mis-Segretarju Ġenerali tal-Kunsill.